
Αρ 


. Φύλλου 538 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Σύσταση - Συγκρότηση Πειθαρχικού Συμβουλίου 
της Υπηρεσίας Πολιτικής Αεροπορίας του Υπουρ¬ 
γείου Υποδομών και Μεταφορών. 

2 

Καθορισμός απογευματινής υπερωριακής απα¬ 
σχόλησης εργασίμων ημερών, πέραν των ωρών 
υποχρεωτικής εργασίας, καθώς και νυχτερινής 
εργασίας και εξαιρέσιμων, για το προσωπικό που 
υπηρετεί στη Γενική Διεύθυνση Φορολογικής Δι¬ 
οίκησης της Α.Α.Δ.Ε., για το Α' εξάμηνο έτους 2019. 

3 

Καθορισμός του ανώτατου ορίου των επιτρεπό¬ 
μενων κατ'έτος ημερών μετακίνησης εκτός έδρας 
των υπαλλήλων του Δήμου Αστυπάλαιας, για το 
έτος 2019. 

4 

Έγκριση της 191/26-07-2018 απόφασης του Δη¬ 
μοτικού Συμβουλίου Γόρτυνας περί της λύσης της 
κοινωφελούς επιχείρησης του Δήμου Γόρτυνας 
με την επωνυμία «Κοινωφελής Επιχείρηση Δήμου 
Γόρτυνας», μεταφοράς προσωπικού και σύστα¬ 
σης μίας (1) προσωρινής προσωποπαγούς θέσης 
με σχέση εργασίας Ιδιωτικού Δικαίου Αορίστου 
Χρόνου στον ως άνω Δήμο. 

5 

Παροχή εξουσιοδότησης υπογραφής «Με εντολή 
Περιφερειάρχη» στους Προϊσταμένους των Διευ¬ 
θύνσεων Διοικητικού - Οικονομικού και των Τμη¬ 
μάτων τους, των Περιφερειακών Ενοτήτων Μαγνη¬ 
σίας και Σποράδων, Καρδίτσας και Τρικάλων. 

6 

Μεταβολή γνωστικού αντικειμένου ερευνητικού 
προσωπικού του Εθνικού Ιδρύματος Ερευνών. 


ΑΠΟΦΑΣΕΙΣ 

Αριθμ.Δ9/Α/415/144 (1) 

Σύσταση - Συγκρότηση Πειθαρχικού Συμβουλίου 
της Υπηρεσίας Πολιτικής Αεροπορίας του Υπουρ¬ 
γείου Υποδομών και Μεταφορών. 

Ο ΥΠΟΥΡΓΟΣ ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1. Τις διατάξεις: 

Α) Του άρθρου 146Β του Υπαλληλικού Κώδικα 
(ν. 3528/2007) όπως ισχύει. 


Β) Της παραγράφου 1 α του άρθρου 6 του ν. 2839/2000 
«Ρυθμίσεις θεμάτων του Υπουργείου Εσωτερικών, Δημό¬ 
σιας Διοίκησης και Αποκέντρωσης και άλλες διατάξεις» 
(ΦΕΚ 196 Α'). 

Γ) Του άρθρου 40 παρ. Β4 του ν. 1884/1990 «Διαρρυθ¬ 
μίσεις στην έμμεση φορολογία και άλλες διατάξεις» (ΦΕΚ 
81 Α'). 

Δ) Της παρ. 3 του άρθρου 13 του ν. 2690/1999 (Α'45) 
«Κύρωση του Κώδικα Διαδικασίας και άλλες διατάξεις». 

Ε) Του άρθρου 90 του π.δ. 63/2005 (Α' 98) «Κωδικο¬ 
ποίηση της νομοθεσίας για την Κυβέρνηση και τα Κυ¬ 
βερνητικά όργανα». 

ΣΤ) Του π.δ. 56/1989 (ΦΕΚ 28 Α') περί Οργανισμού 
της ΥΠΑ, όπως τροποποιήθηκε μεταγενέστερα με τον 
ν. 3913/2011 (ΦΕΚ 18 Α') «Αναδιοργάνωση της Υπη¬ 
ρεσίας Πολιτικής Αεροπορίας και άλλες διατάξεις» και 
το άρθρο 67 τον ν. 4146/2013 «Διαμόρφωση Φιλικού 
Αναπτυξιακού Περιβάλλοντος για τις Στρατηγικές και 
Ιδιωτικές Επενδύσεις και άλλες διατάξεις», σε συνδυα¬ 
σμό με τις διατάξεις του άρθρου 76 του ν. 4427/2016 
(ΦΕΚ 188 Α') «Σύσταση Αρχής Πολιτικής Αεροπορίας, 
Αναδιάρθρωση της Υπηρεσίας Πολιτικής Αεροπορίας 
και άλλες διατάξεις» και αυτές της παραγράφου 20 του 
άρθρου 43 «Ρύθμιση Ειδικών Θεμάτων» του π.δ. 84/2018 
«Οργάνωση Αρχής Πολιτικής Αεροπορίας» (ΦΕΚ 156 Α'). 

Ζ) Των π.δ. 123, 124 και 125/2016 (ΦΕΚ 208, 209 και 
210/Α/2016 αντιστοίχως) «Ανασύσταση και μετονομασία 
Υπουργείου Διοικητικής Μεταρρύθμισης και Ηλεκτρο¬ 
νικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων», «Αποδοχή παραίτησης Υπουργών, Ανα¬ 
πληρωτών Υπουργών και Υφυπουργών» και «Διορισμός 
Υπουργών, Αναπληρωτών Υπουργών και Υφυπουργών» 
αντιστοίχως, στο μέρος τους που δεν τροποποιήθηκαν 
από τις διατάξεις των π.δ. 87 και 88/2018 (ΦΕΚ 160 Α') 
περί της αποδοχής παραίτησης Υπουργών, Αναπλη¬ 
ρωτών Υπουργών και Υφυπουργών και του διορισμού 
Υπουργών, Αναπληρωτών Υπουργών και Υφυπουργών 
αντιστοίχως. 

Η) Των άρθρων 5 και 8 του ν. 3469/2006 «Εθνικό Τυ¬ 
πογραφείο, Εφημερίς της Κυβερνήσεως και λοιπές δια¬ 
τάξεις» (ΦΕΚ 131 Α'), όπως τροποποιήθηκε και ισχύει. 

2. Την αριθμ. ΔΙΔΑΔ/Φ.69/66/οικ.13632/8-5-2015 εγκύ¬ 
κλιο του Υπουργείου Διοικητικής Μεταρρύθμισης και 
Ηλεκτρονικής Διακυβέρνησης (ΑΔΑ: Ψ68Θ465ΦΘΕ-Δ9Ρ). 

3. Το γεγονός ότι κατά την έκδοση της παρούσας από¬ 
φασης οι θεσμοθετούμενες με τον ν. 4427/2016 όπως 
ισχύει και τα π.δ. 84 και 85/2018 υπηρεσίες, ήτοι η Αρχή 
Πολιτικής Αεροπορίας (ΑΠΑ) και Υπηρεσία Πολιτικής Αε¬ 
ροπορίας (ΥΠΑ), που υπεισέρχονται στη θέση της ΥΠΑ, 
βρίσκονται σε στάδιο υλοποίησης. 

4. Από την παρούσα απόφαση δεν προκαλείται δα¬ 
πάνη σε βάρος του κρατικού προϋπολογισμού, ενώ τυ¬ 
χόν δαπάνη που θα προκύψει, θα καθορισθεί με κοινή 
απόφαση των Υπουργών Διοικητικής Ανασυγκρότησης 
και Οικονομικών (αρθρ. 146Β παρ. 4 του ν.3528/2007, 
αποφασίζουμε: 

Συνιστάται Πειθαρχικό Συμβούλιο στην Υπηρεσία Πο¬ 
λιτικής Αεροπορίας (ΥΠΑ). 

1 .Το ανωτέρω Πειθαρχικό Συμβούλιο είναι πενταμελές 
και αποτελείται από: 

Α) Τον Πρόεδρο, ο οποίος είναι πάρεδροςτου Ελεγκτι¬ 
κού Συνεδρίου ή εφέτης ή πρόεδρος πρωτοδικών ή πρω¬ 
τόδικης των διοικητικών ή των πολιτικών δικαστηρίων ή 
εισαγγελέας ή αντεισαγγελέας εφετών ή εισαγγελέας ή 
αντιεισαγγελέας πρωτοδικών, με τον αναπληρωτή του, 
οι οποίοι υποδεικνύονται από τον Πρόεδρο του οικείου 
δικαστηρίου ή από τον προϊστάμενο της οικείας εισαγ¬ 
γελίας. 

Β) Ένα (1) μέλος, ο οποίος είναι πάρεδρος ή δικαστικός 
πληρεξούσιοςτου Νομικού Συμβουλίου του Κράτους με 
τον αναπληρωτή του, οι οποίοι υποδεικνύονται από τον 
Πρόεδρο του Νομικού Συμβουλίου του Κράτους. 

Γ) Ένα (1) μέλος, ο οποίος είναι μόνιμος υπάλληλος, 
προϊστάμενος Διεύθυνσης Υπουργείου, Αποκεντρω¬ 
μένης Διοίκησης, Περιφέρειας ή Νομικού Προσώπου 
Δημοσίου Δικαίου (ΝΠΔΔ) με τον αναπληρωτή του, οι 
οποίοι δεν υπάγονται στην αρμοδιότητα του οργάνου 
που εκδίδει την απόφαση σύστασης του συμβουλίου. 

Δ) Δύο (2) αιρετούς εκπροσώπους με τους αναπληρω¬ 
τές τους, οι οποίοι είναι μέλη του Πενταμελούς Υπηρε¬ 
σιακού Συμβουλίου στο οποίο υπάγεται ο διωκόμενος 
υπάλληλος. 

Όταν το συμβούλιο κρίνει θέματα προσωπικού με σχέ¬ 
ση εργασίας ιδιωτικού δικαίου, αντί των δύο αιρετών 
εκπροσώπων των μονίμων υπαλλήλων, στο Συμβούλιο 
θα μετέχουν δύο αιρετοί εκπρόσωποι του προσωπικού 
με σχέση εργασίας ιδιωτικού δικαίου αορίστου χρόνου 
με τους αναπληρωτές τους. 

Ο αναπληρωτής του Προέδρου προεδρεύει στο 
Συμβούλιο, σε περίπτωση απουσίας ή κωλύματος του 
Προέδρου. Τα λοιπά αναπληρωματικά μέλη μετέχουν 
σε περίπτωση απουσίας ή κωλύματος του αντίστοιχου 
τακτικού μέλους. 

2. Η θητεία του Πειθαρχικού Συμβουλίου που συγκρο¬ 
τείται με την παρούσα είναι διετής. 

3. Οι διατάξεις των παραγράφων 11,12,13,14 και 15 
του άρθρου 146Α του ν. 3528/2007 όπως τροποποιήθηκε 
και ισχύει, εφαρμόζονται αναλόγως και στο Πειθαρχικό 
Συμβούλιο του άρθρου 146Β του ιδίου ως άνω νόμου. 

4. Έδρα του Πειθαρχικού Συμβουλίου, όπου διενερ- 


γούνται οι συνεδριάσεις του, ορίζονται οι εγκαταστάσεις 
της ΥΠΑ στον πρώην Ανατολικό Αερολιμένα (Πύργος 
Ελέγχου) στο Ελληνικό, ΤΚ 16777, Αττική. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιανουάριου 2019 
Ο Υπουργός 

ΧΡΗΣΤΟΣ ΣΠΙΡΤΖΗΣ 


Αριθμ. ΔΠΔΑ ΑΑΔΕ Α 1013895 ΕΞ2019 (2) 

Καθορισμός απογευματινής υπερωριακής απα¬ 
σχόλησης εργασίμων ημερών, πέραν των ωρών 
υποχρεωτικής εργασίας, καθώς και νυχτερινής 
εργασίας και εξαιρέσιμων, για το προσωπικό 
που υπηρετεί στη Γενική Διεύθυνση Φορολο¬ 
γικής Διοίκησης της Α.Α.Δ.Ε., για το Α' εξάμηνο 
έτους 2019. 

Ο ΔΙΟΙΚΗΤΗΣ 

ΑΝΕΞΑΡΤΗΤΗΣ ΑΡΧΗΣ ΔΗΜΟΣΙΩΝ ΕΣΟΔΩΝ 

Έχοντας υπόψη: 

Ι.Τις διατάξεις του Κεφαλαίου Α' (άρθρα 1 - 43) «Σύ¬ 
σταση Ανεξάρτητης Αρχής Δημοσίων Εσόδων» του 
Μέρους Πρώτου του ν. 4389/2016 (Α' 94) «Επείγουσες 
διατάξεις για την εφαρμογή της συμφωνίας δημοσιονο¬ 
μικών στόχων και διαρθρωτικών μεταρρυθμίσεων και 
άλλες διατάξεις», όπως ισχύουν (ειδικότερα το άρθρο 2). 

2. Το άρθρο 1, υποπαράγραφος Ε.2, παράγραφος 3, πε¬ 
ρίπτωση γ', τελευταίο εδάφιο του ν. 4093/2012 σε συνδυ¬ 
ασμό με τον άρθρο 30, παράγραφος 8 του ν. 3296/2004. 

3. Τις διατάξεις του άρθρου 20 του ν. 4354/2015 (ΑΊ 76) 
σε συνδυασμό με τις διατάξεις του άρθρου 16 του 
ν. 3205/2003 (Α'297) όπως τροποποιήθηκε και ισχύει. 

4. Την από 31-12-2011 πράξη Νομοθετικού Περιεχο¬ 
μένου (Α' 268) η οποία κυρώθηκε με το άρθρο δεύτερο 
του ν. 4047/2012 (Α' 31). 

5. Τις διατάξεις του ν. 4270/2014 (ΑΊ 43) «Αρχές Δημο¬ 
σιονομικής Διαχείρισης και Εποπτείας (ενσωμάτωση της 
οδηγίας 011/85/ΕΕ) - Δημόσιο Λογιστικό και άλλες δια¬ 
τάξεις», όπως τροποποιήθηκε, συμπληρώθηκε και ισχύει. 

6. Τις διατάξεις της παρ. 3 του άρθρου 19 του ν. 4223/ 
2013 (Α'287). 

7. Της 2/58493/ΔΠΓΚ/31-07-2018 (ΦΕΚ Β'3240) από- 
ιρασηςτου Αναπληρωτή Υπουργού Οικονομικών «Οικο¬ 
νομική και Διοικητική Ταξινόμηση του Κρατικού Προϋ¬ 
πολογισμού», όπως τροποποιήθηκε και ισχύει. 

8. Της 2/92835/ΔΠΓΚ/19-12-2018 (ΑΔΑ: 6ΗΥ3Η-Υ6Μ) 
απόφασης του Αν. Υπουργού Οικονομικών «Διάθεση των 
πιστώσεων του Κρατικού Προϋπολογισμού οικονομικού 
έτους 2019». 

9. Τις διατάξεις της Δ.ΟΡΓ.Α. 1036960 ΕΞ 2017/ 
10-03-2017 (ΦΕΚ Β' 968 και 1238) απόφασης του Διοι¬ 
κητή της Ανεξάρτητης Αρχής Δημοσίων Εσόδων «Ορ¬ 
γανισμός της Ανεξάρτητης Αρχής Δημοσίων Εσόδων 
(Α.Α.Δ.Ε.)», όπως έχει τροποποιηθεί και ισχύει. 

10. Την Δ.ΟΡΓ.Α. 1001512 ΕΞ 2017/05-01-2017 (ΦΕΚ Β' 
12,52,234,1032) απόφαση του Διοικητή της Ανεξάρτη¬ 
της Αρχής Δημοσίων Εσόδων, με θέμα «Μεταβίβαση αρ- 

μοδιοτήτων σε όργανα Κεντρικών, Ειδικών Αποκεντρω¬ 
μένων και Περιφερειακών Υπηρεσιών της Ανεξάρτητης 
Αρχής Δημοσίων Εσόδων (Α.Α.Δ.Ε.), εξουσιοδότηση 
υπογραφής σε Προϊσταμένους Γενικών Διευθύνσεων και 
Προϊσταμένους ή Υπευθύνους Αυτοτελών Υπηρεσιών, 
καθώς και ορισμός Δευτερευόντων Διατακτών Υπηρε¬ 
σιών αυτής», όπως τροποποιήθηκε και ισχύει. 

11. Το π. δ. 80/2016 (ΑΊ45) «Ανάληψη υποχρεώσεων 
από τους Διατάκτες», όπως ισχύει. 

12. Την αριθμ. 1 της 20-1-2016 (Υ.Ο.Δ.Δ. 18) πράξη του 
Υπουργικού Συμβουλίου «Επιλογή και διορισμός Γενικού 
Γραμματέα της Γενικής Γραμματείας Δημοσίων Εσόδων 
του Υπουργείου Οικονομικών», σε συνδυασμό με τις 
διατάξεις της παρ. 10 του άρθρου 41 του ν. 4389/2016, 
όπως ισχύουν, καθώς και την απόφαση 39/3-30.11.2017 
ΦΕΚ Υ.Ο.Δ.Δ. 689/20.12.2017 σχετικά με την ανανέωση 
της θητείας του Διοικητή της Α.Α.Δ.Ε. 

13. Την Δ6Α 1015213 ΕΞ 2013/28-1-2013 (ΒΊ30 και 
Β'372) απόφαση του Υπουργού Οικονομικών και του 
Υφυπουργού Οικονομικών «Μεταβίβαση αρμοδιοτήτων 
στον Γενικό Γραμματέα της Γενικής Γραμματείας Δημοσί¬ 
ων Εσόδων του Υπουργείου Οικονομικών», και την Δ6Α 
1145867 ΕΞ 2013/25-09-2013 (Β'2417) απόφαση του 
Υπουργού Οικονομικών «Μεταβίβαση αρμοδιοτήτων 
στον Γενικό Γραμματέα της Γενικής Γραμματείας Δημοσί¬ 
ων Εσόδων του Υπουργείου Οικονομικών», όπως τροπο¬ 
ποιήθηκαν, συμπληρώθηκαν και ισχύουν, σε συνδυασμό 
με τις διατάξεις της περ. α' της παρ. 3 του άρθ. 41 του 
ν. 4389/2016 (Α'94), όπως ισχύουν. 

14. Το γεγονός ότι υφίσταται ανάγκη παροχής εργα¬ 
σίας πέραν του κανονικού ωραρίου, καθώς και εργασία 
κατά τις νυχτερινές ώρες και εξαιρέσιμες για τους υπαλ¬ 
λήλους που υπηρετούν στη Γενική Διεύθυνση Φορολογι¬ 
κής Διοίκησης όπως τεκμηριώνεται στο με αριθμ. Γ.Δ.Φ.Δ. 
10599 ΕΜΠ/7-1 -2019 έγγραφο. 

15. Το γεγονός ότι από την παρούσα απόφαση προ- 
καλείται δαπάνη ύψους 679.998,00 € (453.486,00 ευρώ 
στον Λογ/σμο 2120201001, και 226.512,00 ευρώ στον 
Λογ/σμο 2120202001) σε βάρος του κρατικού προϋ¬ 
πολογισμού οικονομικού έτους 2019, η οποία θα κα¬ 
λυφθεί από τις εγγεγραμμένες πιστώσεις του Ειδικού 
Φορέα 1023-801-0000000 και Λογ/σμούς 2120201001- 
2120202001, σύμφωνα με τις με αριθμ. ΔΠΔΑ ΑΑΔΕ Α 
1009766/21-1-2019 ΕΞ2019 (ΑΔΑ:6ΤΧΦ46ΜΠ3Ζ-ΘΡΙ), 
αριθμ. ΔΠΔΑ ΑΑΔΕ Α 1009767/21-1-2019 ΕΞ2019 
(ΑΔΑ:6ΩΣ046ΜΠ3Ζ-ΦΕΠ), ΔΠΔΑ ΑΑΔΕ Α 1009770/ 
21-1-2019 ΕΞ2019 (ΑΔΑ: Ω3ΖΝ46ΜΠ3Ζ-ΝΒ7), αριθμ. 
ΔΠΔΑ ΑΑΔΕ Α 1009772/21-1-2019 ΕΞ2019 (ΑΔΑ: 
6Ψ0646ΜΠ3Ζ-ΡΗΜ) αποφάσεις Ανάληψης Υποχρέωσης 
της Διεύθυνσης Προϋπολογισμού και Δημοσιονομικών 
Αναφορών της Α.Α.Δ.Ε., την απόφαση Μεταβολών Π ρο- 
ϋπολογισμού με Α.Π. ΔΠΔΑ ΑΑΔΕ Α 1010306/22-1 -2019 
ΕΞ2019, την Μεταβίβαση Πιστώσεων ΔΠΔΑ ΑΑΔΕ Α 
1009764/21-1-2019 ΕΞ2019 καθώς και τη Βεβαίωση 
Ύπαρξης Πίστωσης με ΑΠ. ΔΠΔΑ ΑΑΔΕ Α 1007717/ 
18-1-2019 ΕΞ 2019 για την κάλυψη δαπάνης για υπερω¬ 
ρίες, νυχτερινά - εξαιρέσιμες των υπαλλήλων που υπη¬ 
ρετούν στη Γεν. Διεύθυνση Φορολογικής Διοίκησης για 
τη χρονική περίοδο από τη δημοσίευση της παρούσης, 
έως 30/6/2019. (Α'εξάμηνο 2019), αποφασίζουμε: 


Καθορίζουμε απογευματινή υπερωριακή εργασία έως 
εβδομήντα πέντε χιλ. πεντακόσιες ογδόντα μία (75.581) 
ώρες και συνολική δαπάνη έως τετρακόσιες πενήντα 
τρεις χιλ. τετρακόσια ογδόντα έξι ευρώ (453.486,00€) για 
επτά χιλ. εξακόσιους ογδόντα (7.680) υπαλλήλους της 
Γενικής Διεύθυνσης Φορολογικής Διοίκησης, στον Φο¬ 
ρέα 1023-801 και Λογ/σμος 2120201001, και εικοσιοκτώ 
χιλ. τριακόσιες δεκατέσσερις (28.314) ώρες με συνολική 
δαπάνη για νυχτερινά και εξαιρέσιμες έως διακόσιες εί¬ 
κοσι έξι χιλ. πεντακόσια δώδεκα ευρώ (226.512,00 €) 
για έξι χιλ. εκατόν έξι (6.106) υπαλλήλους της Γενικής 
Διεύθυνσης Φορολογικής Διοίκησης στον Φορέα 1023- 
801 και Λογ/σμος 2120202001 για τη χρονική περίοδο 
από τη δημοσίευση της παρούσης, έως 30/6/2019. 
(Α' εξάμηνο 2019). 

Η κατανομή των ωρών της υπερωριακής κ.λπ. εργασί¬ 
ας κατά υπηρεσία θα γίνεται με απόφαση του Προϊστα¬ 
μένου της Γεν. Διεύθυνσης Φορολογικής Διοίκησης. Η 
μηνιαία κατανομή, η συγκρότηση συνεργείων υπερω- 
ριακής κ.λπ. εργασίας και η περιγραφή των συγκεκρι¬ 
μένων εργασιών που θα πραγματοποιηθούν θα γίνεται 
με απόφαση του Προϊσταμένου εκάστης υπηρεσίαςτης 
Γεν. Διεύθυνσης Φορολογικής Διοίκησης, ο οποίος θα 
βεβαιώνει και την πραγματοποίηση της ως άνω υπερω- 
ριακής εργασίας. Οι αποφάσεις αυτές θα κοινοποιούνται 
στη Γεν. Διεύθυνση Φορολογικής Διοίκησης. 

Η υπερωριακή απασχόληση εκάστου υπαλλήλου δεν 
θα υπερβαίνει ανά εξάμηνο τις α) εκατόν είκοσι (120) 
ώρες απογευματινής υπερωριακής εργασίας, β) τις (96) 
ενενήντα έξι ώρες νυχτερινής εργασίας και γ) τις (96) 
ενενήντα έξι ώρες κατά τις Κυριακές και εξαιρέσιμες κατά 
το Α' εξάμηνο του 2019. Στην ανωτέρω υπερωριακή/ 
νυχτερινή εργασία, μπορούν να μετέχουν περισσότεροι 
υπάλληλοι καθώς και αποσπασμένοι, εντός του ανωτέ¬ 
ρω συνολικού αριθμού ωρών που εγκρίνονται με την 
παρούσα απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιανουάριου 2019 
Ο Διοικητής 
ΓΕΩΡΓΙΟΣ ΠΙΤΣΙΛΗΣ 


Αριθμ. 4570 _ (3) 

Καθορισμός του ανώτατου ορίου των επιτρε¬ 
πόμενων κατ' έτος ημερών μετακίνησης εκτός 
έδρας των υπαλλήλων του Δήμου Αστυπάλαιας, 
για το έτος 2019. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις: 

ί.Του άρθρου 280 παρ. I του ν. 3852/2010 (ΦΕΚ 87/Α') 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης». 

η. Του π.δ. 143/2010 (ΦΕΚ 236/Α') «Οργανισμός Απο¬ 
κεντρωμένης Διοίκησης Αιγαίου». 

Μί.Τις διατάξεις του άρθρου 3 της υποπαραγράφου Δ.9 
της παρ. Δ του άρθρου 2 του ν. 4336/2015 (ΦΕΚ 94/Α') 
«Συνταξιοδοτικές διατάξεις-Κύρωση του Σχεδίου Σύμ¬ 
βασης Οικονομικής Ενίσχυσης από τον Ευρωπαϊκό Μη¬ 
χανισμό Σταθερότητας και ρυθμίσεις για την υλοποίηση 
της Συμφωνίας Χρηματοδότησης», όπως αντικαταστά- 
θηκαν με την παρ. 2 του άρθρου 36 του ν. 4484/2017 
(ΦΕΚΙΊΟ/Α'). 

ίν.Τις διατάξειςτων άρθρων 28 και 28Α του ν. 4325/2015 
(ΦΕΚ 47/Α') «Εκδημοκρατισμός της Διοίκησης-Καταπολέ- 
μηση Γραφειοκρατίας και Ηλεκτρονική Διακυβέρνηση. 
Αποκατάσταση αδικιών και άλλες διατάξεις». 

2. Την 78161/31.12.2018 (ΦΕΚ 783/Υ.Ο.Δ.Δ.) απόφαση 
του Υπουργού Εσωτερικών, με την οποία ο Πολύκαρπος 
Πολυχρονάκης, Αν. Προϊστάμενος της Γενικής Διεύθυν¬ 
σης Χωροταξικής και Περιβαλλοντικής Πολιτικής, ορίζε¬ 
ται να ασκεί καθήκοντα Συντονιστή Α.Δ. Αιγαίου. 

3. Την οικ. 2/74450/ΔΕΠ/24.11.2015 εγκύκλιο του Γε¬ 
νικού Λογιστηρίου του Κράτους «Παροχή οδηγιών για 
την εφαρμογή των διατάξεων της υποπαραγράφου 
Δ9 της παραγράφου Δ του άρθρου 2 του ν. 4336/2015 
(ΦΕΚ 94/Α') «Δαπάνες μετακινούμενων εντός και εκτός 
επικράτειας». 

4. Το 46/04.01.2019 έγγραφο του Δήμου Αστυπάλαιας, 
αποφασίζουμε: 

Καθορίζουμε το ανώτατο όριο των επιτρεπόμενων κατ' 
έτος ημερών μετακίνησης εκτός έδρας των υπαλλήλων 
που υπηρετούν στο Δήμο Αστυπάλαιας, για το έτος 2019, 
ως εξής: 


Α/Α 

Κατηγορία - Κλάδος/Ειδικότητα 

Ανώτατο 
όριο ημερών 
κατ' έτος 

1 

ΠΕΙ Διοικητικού 

40 

2 

ΠΕ Ειδικός Συνεργάτης 

20 

3 

ΠΕ3 Πολιτικών Μηχανικών 

60 

4 

ΤΕ Διεκπεραίωσης Υποθέσεων 
Πολιτών 

20 

5 

ΤΕ17 Διοικητικού -Λογιστικού 

40 

6 

ΤΕ Διοίκησης Μονάδων Τοπικής 
Αυτοδιοίκησης 

60 

7 

ΔΕ Διεκπεραίωσης Υποθέσεων 
Πολιτών 

20 

8 

ΔΕ Διοικητικού 

60 

9 

ΔΕΙ Διοικητικού - Οικονομικού 

60 

10 

ΔΕ24 Ηλεκτρολόγων 

20 

11 

ΔΕ Τεχνιτών Υδραυλικών 

20 

12 

ΔΕ Οδηγών απορριμματοφόρου 

20 

13 

ΔΕ Τεχνικών 

20 


Από την απόφαση αυτή προκαλείται δαπάνη σε βά¬ 
ρος του προϋπολογισμού του Δήμου Αστυπάλαιας οι¬ 
κονομικού έτους 2019, ύψους 4.000,00 € η οποία έχει 
προβλεφθεί στον ΚΑ 10.6422. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 24 Ιανουάριου 2019 

Ο ασκών καθήκοντα Συντονιστή 
Αποκεντρωμένης Διοίκησης 

ΠΟΛΥΚΑΡΠΟΣ ΠΟΛΥΧΡΟΝΑΚΗΣ 


Αριθμ. 577 _ (4) 

Έγκριση της 191/26-07-2018 απόφασης του Δη¬ 
μοτικού Συμβουλίου Γόρτυνας περί της λύσης της 
κοινωφελούς επιχείρησης του Δήμου Γόρτυνας 
με την επωνυμία «Κοινωφελής Επιχείρηση Δήμου 
Γόρτυνας», μεταφοράς προσωπικού και σύστα¬ 
σης μίας (1) προσωρινής προσωποπαγούς θέσης 
με σχέση εργασίας Ιδιωτικού Δικαίου Αορίστου 
Χρόνου στον ως άνω Δήμο. 

Η ΣΥΝΤΟΝΙΣΤΡΙΑ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ 

Έχοντας υπόψη: 

1. Τις διατάξεις των άρθρων 109,112,225 και 280 παρ. 
I του ν. 3852/2010 (ΦΕΚ 87/Α707-06-2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης-Πρόγραμμα Καλλικράτης», όπως ισχύουν. 

2. Τις διατάξεις του άρθρου 8 του π.δ. 136/2010 
(ΦΕΚ 229/Α727-12-2010) «Οργανισμός της Αποκεντρω¬ 
μένης Διοίκησης Κρήτης», όπως ισχύουν. 

3. Τις διατάξεις του άρθρου 262 του ν. 3463/2006 
(ΦΕΚ 114/Α708-06-2006) «Κύρωση του Κώδικα Δήμων 
και Κοινοτήτων». 

4. Τις διατάξεις του άρθρου 10 του ν. 3584/2007 
(ΦΕΚ 143/Α728-06-2007) «Κύρωση του Κώδικα Κατά¬ 
στασης Δημοτικών και Κοινοτικών Υπαλλήλων», όπως 
ισχύουν. 

5. Τις διατάξεις της παρ. 2 του άρθρου 16 του 
ν. 4147/2013 (ΦΕΚ 98/Α726-04-2013) «Κύρωση της 
από 31.12.2012 Πράξης Νομοθετικού Περιεχομένου 
"Ρυθμίσεις κατεπειγόντων θεμάτων αρμοδιότητας των 
Υπουργείων Εσωτερικών, Εργασίας, Κοινωνικής Ασφάλι¬ 
σης και Πρόνοιας, ΔημόσιαςΤάξης και Προστασίας του 
Πολίτη, της Γενικής Γραμματείας της Κυβερνήσεως και 
του Υπουργού Επικράτειας" και άλλες διατάξεις». 

6. Τις διατάξεις του άρθρου 28 και του άρθρου 28Α 
του ν. 4325/2015 (ΦΕΚ 47/Α711-05-2015) «Εκδημοκρα¬ 
τισμός της Διοίκησης - Καταπολέμηση Γραφειοκρατίας 
και Ηλεκτρονική Διακυβέρνηση. Αποκατάσταση αδικιών 
και άλλες διατάξεις», όπως το τελευταίο προστέθηκε με 
το άρθρο 24 του ν. 4368/2016 (ΦΕΚ 21 /Α721 -02-2016). 

7. Τις διατάξεις του άρθρου 15 του ν. 4483/2017 (ΦΕΚ 
107 Α731 -07-2017 - Διόρθωση σφάλματος στο ΦΕΚ 147 
Α705-10-2017) «Ρυθμίσεις για τον εκσυγχρονισμό του θε¬ 
σμικού πλαισίου οργάνωσης και λειτουργίας των Δημο¬ 
τικών Επιχειρήσεων Ύδρευσης Αποχέτευσης (Δ.Ε.Υ.Α.) - 
Ρυθμίσεις σχετικές με την οργάνωση, τη λειτουργία, τα 
οικονομικά και το προσωπικό των Ο.Τ.Α. - Ευρωπαϊκοί 
Όμιλοι Εδαφικής Συνεργασίας - Μητρώο Πολιτών και 
άλλες διατάξεις», όπως ισχύουν. 

8. Τις διατάξειςτης 50891/10-09-2007 απόφασηςτου 
Υφυπουργού Εσωτερικών, Δημόσιας Διοίκησης και Απο¬ 
κέντρωσης (ΦΕΚ 1876/Β714-09-2007) «Οικονομική Δι¬ 
οίκηση και Διαχείριση των Δημοτικών και Κοινοτικών 
Κοινωφελών Επιχειρήσεων του Κώδικα Δήμων και Κοι¬ 
νοτήτων (ν. 3463/2006)», όπως ισχύουν. 

9. Την 14026/15-5-2017 απόφαση του Υπουργού Εσω¬ 
τερικών (ΦΕΚ 250/ΥΟΔΔ/26-5-2017) περί διορισμού της 
Κοζυράκη Μαρίας ως Συντονίστριας της Αποκεντρωμέ¬ 
νης Διοίκησης Κρήτης. 

10. Την 84/11 -03-2011 (ΦΕΚ 909/Β720-05-2011) από¬ 
φαση του Δημοτικού Συμβουλίου Γόρτυνας, με την οποία 
εγκρίθηκε η συγχώνευση Κοινωφελών Επιχειρήσεων του 
εν λόγω Δήμου σε μία, με την επωνυμία «Κοινωφελής 
Επιχείρηση Δήμου Γόρτυνας». 

11. Την 191/26-07-2018 απόφαση του Δημοτικού 
Συμβουλίου Γόρτυνας, με την οποία αποφασίζεται η 
λύση της κοινωφελούς επιχείρησης του Δήμου με την 
επωνυμία «Κοινωφελής Επιχείρηση Δήμου Γόρτυνας», η 
ακόλουθη εκκαθάριση αυτής, η ανάληψη των αρμοδιο¬ 
τήτων αυτής από τον Δήμο Γόρτυνας, η μεταφορά ενός 
(1) υπαλλήλου της με σχέση εργασίας Ιδιωτικού Δικαίου 
Αορίστου Χρόνου και η σύσταση μίας (1) προσωρινής 
προσωποπαγούς θέσης Ι.Δ.Α.Χ. εκπαιδευτικής βαθμίδας 
και ειδικότητας ΠΕ Οικονομικού στον οικείο Δήμο. 

12. Την 17265/19-12-2018 (ΑΔΑ: Ω4ΠΛΟΡ1Θ-ΣΙ1) 
απόφαση της Συντονίστριας της Αποκεντρωμένης Δι¬ 
οίκησης Κρήτης, με την οποία η ανωτέρω απόφαση του 
Δημοτικού Συμβουλίου Γόρτυνας ελέγχθηκε ως προςτη 
νομιμότητά της και βρέθηκε νόμιμη. 

13. Την 16407/30-11-2018 (ΑΔΑ: ΨΤ130Ρ1Θ-3ΡΟ) από¬ 
φαση της Συντονίστριας της Αποκεντρωμένης Διοίκησης 
Κρήτης, με την οποία ελέγχθηκε η αριθμ. 303/2018 όμοια 
του Δημοτικού Συμβουλίου Γόρτυνας περί της αναμόρ¬ 
φωσης του προϋπολογισμού του Δήμου Γόρτυνας. 

14. Την αριθμ. 693/15-01-2018 βεβαίωση της Διεύθυν¬ 
σης Οικονομικών Υπηρεσιών του ανωτέρω Δήμου περί 
πρόβλεψης πιστώσεων ύψους 17.457,11 € στους Κ.Α.Ε. 
10.6021.0001 και 10.6052.0001 του προϋπολογισμού 
του Δήμου οικονομικού έτους 2019 για την κάλυψη της 
δαπάνης που προκαλείται από την παρούσα απόφαση. 
Ανάλογες πιστώσεις θα προβλεφθούν στους προϋπολο¬ 
γισμούς των επόμενων ετών., αποφασίζουμε: 

Εγκρίνουμε την αριθμ. 191 /26-07-2018 απόφαση του 
Δημοτικού Συμβουλίου Γόρτυνας, με την οποία αποφα- 
σίζεται η λύση της κοινωφελούς επιχείρησης του εν λόγω 
Δήμου με την επωνυμία «Κοινωφελής Επιχείρηση Δήμου 
Γόρτυνας», η εκκαθάριση αυτής, η ανάληψη των αρμο¬ 
διοτήτων αυτής από τον Δήμο Γόρτυνας, η μεταφορά 
ενός (1) υπαλλήλου της με σχέση εργασίας Ιδιωτικού 
Δικαίου Αορίστου Χρόνου και η σύσταση μίας (1) προ¬ 
σωρινής προσωποπαγούς θέσης Ι.Δ.Α.Χ. εκπαιδευτικής 
βαθμίδας και ειδικότητας ΠΕ Οικονομικού στον οικείο 
Δήμο, ως εξής: 

ΚΟΥΤΕΝΤΑΚΗΣ ΔΗ ΜΗΤΡΙΟΣ του ΣΤΥΛΙΑΝΟΥ, Εκπαι¬ 
δευτικής Βαθμίδας Π.Ε., Ειδικότητας ΟΙΚΟΝΟΜΙΚΟΥ. 

Η παραπάνω θέση θα συμπεριληφθεί στον Οργανισμό 
Εσωτερικής Υπηρεσίας (ΟΕΥ) του Δήμου Γόρτυνας. Η εν 
λόγω θέση καταργείται μόλις κενωθεί με οποιονδήποτε 
τρόπο. 


Από την απόφαση αυτή θα προκληθεί δαπάνη για το 
κόστος μισθοδοσίας του παραπάνω υπαλλήλου, η οποία 
θα προβλεφθεί στον προϋπολογισμό του ως άνω Δήμου 
οικονομικού έτους 2019, ύψους 17.457,11 € σε βάρος 
των Κ.Α.Ε. 10.6021.0001 και 10.6052.0001, ενώ ανάλογες 
πιστώσεις θα προβλεφθούν στους ίδιους Κ.Α.Ε του προϋ¬ 
πολογισμού των επόμενων οικονομικών ετών, σύμφωνα 
μετην αριθμ. 693/15-01-2019 βεβαίωση της Διεύθυνσης 
Οικονομικών Υπηρεσιών του Δήμου Γόρτυνας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 30 Ιανουάριου 2019 

Η Συντονίστρια 

Αποκεντρωμένης Διοίκησης 

ΜΑΡΙΑ ΚΟΖΥΡΑΚΗ 


Αριθμ. οικ. 878 (5) 

Παροχή εξουσιοδότησης υπογραφής «Με εντολή 
Περιφερειάρχη» στους Προϊσταμένους των Διευ¬ 
θύνσεων Διοικητικού -Οικονομικού καιτωνΤμη- 
μάτων τους, των Περιφερειακών Ενοτήτων Μα¬ 
γνησίας και Σποράδων, Καρδίτσας και Τρικάλων. 

Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ 

Έχοντας υπόψη: 

Ι.Τις διατάξεις των άρθρων 3, 113, 159 και 186 του 
ν. 3852/2010 (ΦΕΚ 87 Α') «Νέα Αρχιτεκτονική της Αυτο¬ 
διοίκησης και της Αποκεντρωμένης Διοίκησης - Πρό¬ 
γραμμα Καλλικράτης», όπως ισχύουν. 

2. Τις διατάξεις του άρθρου 9 του Κώδικα Διοικητικής 
Διαδικασίας (ν. 2690/1999). 

3. Τις διατάξεις του άρθρου 7 παρ. 2 περ. β του ν. 3469/ 
2006 «Εθνικό Τυπογραφείο, Εφημερίςτης Κυβερνήσεως 
και λοιπές διατάξεις». 

4. Τις διατάξεις του άρθρου 90 παρ. 3 του Κώδικα νο¬ 
μοθεσίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του π. δ. 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα». 

5. Την 15840/156612/4-10-2018 απόφαση του Συ¬ 
ντονιστή Αποκεντρωμένης Διοίκησης Θεσσαλίας - Στε¬ 
ρεός Ελλάδας (ΦΕΚ 4788/Β726-10-2018) «Έγκριση της 
146/2018 (ορθή επανάληψη) περί ολικής τροποποίη¬ 
σης - επικαιροποίησης του π.δ. 129/2010 (ΦΕΚ 222/Α7 
27-10-2010): "Οργανισμός της Περιφέρειας Θεσσαλίας" 
όπως ισχύει». 

6. Τ ις 56/2014 και 68/2014 αποφάσεις του Πολυμελούς 
Πρωτοδικείου Λάρισας, με τις οποίες ανακηρύχθηκαν ο 
Περιφερειάρχης, οι Αντιπεριφερειάρχες Περιφερειακών 
Ενοτήτων και οι τακτικοί και αναπληρωματικοί Περιφε¬ 
ρειακοί Σύμβουλοι της Περιφέρειας Θεσσαλίας, για την 
περίοδο 1.9.2014 έως 31.8.2019. 

7. Τον υπάρχοντα υπηρεσιακό φόρτο εργασίας και την 
επιβαλλόμενη για το λόγο αυτό ανάγκη άσκησης από τον 
Περιφερειάρχη ορισμένων μόνο αρμοδιοτήτων. 

8. Την ανάγκη απλόύστευσης των διαδικασιών για τα- 
χύτερη διεκπεραίωση των υπηρεσιακών θεμάτων, κα¬ 
λύτερη εξυπηρέτηση των πολιτών και διασφάλιση της 
αποδοτικής και εύρυθμης λειτουργίας της Διεύθυνσης 
Διοικητικού-Οικονομικούτων Περιφερειακών Ενοτήτων 
Καρδίτσας, Μαγνησίας και Σποράδων και Τρικάλων της 
Περιφέρειας Θεσσαλίας. 

9. Το γεγονός ότι η παρούσα απόφαση δεν προκαλεί 
δαπάνη σε βάρος του προϋπολογισμού του Κράτους ή 
της Περιφέρειας Θεσσαλίας, αποφασίζουμε: 

1) Εξουσιοδοτούμε τους Προϊσταμένους Διευθύνσεων 
Διοικητικού - Οικονομικού να υπογράφουν «Με εντολή 
Περιφερειάρχη» τα κατωτέρω έγγραφα και αποφάσεις 
αρμοδιότητας της Διεύθυνσης: 

1. Οποιεσδήποτε διαδικαστικές - προπαρασκευαστικές 
ενέργειες για διορισμούς, προσλήψεις, μετατάξεις, απο¬ 
σπάσεις, προαγωγές των υπαλλήλων και άλλες υπηρε¬ 
σιακές μεταβολές, παροχή στοιχείων και εγγράφων στο 
υπηρεσιακό συμβούλιο για κάθε θέμα αρμοδιότητας 
του υπηρεσιακού συμβουλίου που είναι σχετικό με την 
κατάσταση του προσωπικού. 

2. Περιλήψεις διαπιστωτικών πράξεων λύσης υπαλλη¬ 
λικής σχέσης, δελτία ατομικής υπηρεσιακής κατάστασης 
(ΑΔΚΥ) όλων των υπαλλήλων των Περιφερειακών Ενο¬ 
τήτων και διαβίβαση αυτών. 

3. Χορήγηση κάθε είδους αδειών στους Προϊσταμέ¬ 
νους τωνΤμημάτων και στους υπαλλήλους της Διεύθυν¬ 
σης Διοικητικού-Οικονομικού, εκτός των αδειών άνευ 
αποδοχών και των χορηγουμένων ύστερα από κρίση του 
Υπηρεσιακού Συμβουλίου, καθώς και χορήγηση ειδικών 
αδειών, αδειών μητρότητας, διευκολύνσεων υπαλλήλων 
με οικογενειακές υποχρεώσεις και αδειών εξετάσεων 
στους υπαλλήλους των λοιπών υπηρεσιών της Περιφε¬ 
ρειακής Ενότητας. 

4. Κατανομή και μετακινήσεις προσωπικού σταΤμήμα- 
τα της Διεύθυνσης Διοικητικού-Οικονομικού και ανάθε¬ 
ση καθηκόντων σ'αυτούς. 

5. Κατάταξη νεοδιορισμένων και νεοπροσληφθέντων 
υπαλλήλων σε Μ.Κ. 

6. Έγκριση συμμετοχής και παρακολούθησης σε επι¬ 
μορφωτικά σεμινάρια των Προϊσταμένων Τμημάτων και 
των υπαλλήλων της Διεύθυνσης Διοικητικού-Οικονο- 
μικού. 

7. Έγκριση μετακινήσεων εκτός έδρας των Προϊσταμέ¬ 
νων των Τμη μάτων και των υπαλλήλων της Διεύθυνσης 
Διοικητικού-Οικονομικού για υπηρεσιακούς και άλλους 
λόγους. 

8. Γνωμοδότηση επί της συνάφειας μεταπτυχιακού τίτ¬ 
λου σπουδών με τα αντικείμενα της Δ/νσης Διοικητικού - 
Οικονομικού. 

9. Διευκρινιστικά έγγραφα και εκθέσεις προς Δικαστή¬ 
ρια για τις ενώπιον τους ασκηθείσες προσφυγές κατά 
αποφάσεων του Περιφερειάρχη και Αντιπεριφερειάρχη 
που αφορούν τις Διευθύνσεις Διοικητικού-Οικονομικού 
και στη Νομική Υπηρεσία για την υποστήριξη των από¬ 
ψεων και συμφερόντων των Περιφερειακών Ενοτήτων 
στις υποθέσεις αυτές. 

10. Απαντήσεις σε διευκρινιστικά αιτήματα υπηρεσιών 
ή πολιτών, καθώς και σε αιτήσεις για επανεξέταση αιτη¬ 


μάτων, αναφορών, παραπόνων ή καταγγελιών πολιτών, 
σχετικά με θέματα αρμοδιότητας της Διεύθυνσης. 

11. Κάθε είδους έγγραφα προς άλλες υπηρεσίες 
(π.χ. έγγραφα προς Υπουργείο Εσωτερικών, Υπουργείο 
Διοικητικής Μεταρρύθμισης και λοιπών Υπουργείων, 
προς Γ.Λ.Κ., προς Τράπεζες, προς Ασφαλιστικά Ταμεία 
κ.λπ.). 

12. Μισθοδοτικές καταστάσεις υπαλλήλων. 

13. Καταστάσεις κρατήσεων Ταμείων. 

14. Την υποβολή Α.Π.Δ. ΕΦΚΑ και βεβαιώσεων εργο¬ 
δότη. 

15. Εισήγηση προς την Οικονομική Επιτροπή για την 
έγκριση πρακτικών διαγωνισμών, καθώς και άλλων θε¬ 
μάτων της Διεύθυνσης Διοικητικού-Οικονομικού. 

16. Καταστάσεις Δαπανών. 

17. Βεβαίωση ύπαρξης πίστωσης. 

18. Σχέδια των προϋπολογισμών και τροποποιήσεων 
αυτών ως επίσης και των απολογισμών των Περιφερει¬ 
ακών Ενοτήτων. 

19. Διαβιβαστικά προς την επιτροπή ενστάσεων και 
προσφυγών για διοικητικές προσφυγές, που αφορούν 
διαγωνισμούς προμηθειών, εργασιών και παροχής υπη¬ 
ρεσιών. 

20. Ετήσιες καταστάσεις με τα στοιχεία υπηρεσιακής 
κατάστασης υπαλλήλων. 

21. Έγγραφα για θέματα πειθαρχικού ελέγχου υπαλ¬ 
λήλων. 

22. Χορήγηση βεβαιώσεων προϋπηρεσίας σε προσω¬ 
πικό που απασχολήθηκε στην Υπηρεσία με οποιαδήποτε 
σχέση εργασίας, καθώς και βεβαιώσεις για θέματα που 
είναι δυνατό να βεβαιωθούν από στοιχεία που τηρούνται 
στην υπηρεσία. 

23. Έγγραφα για την εφαρμογή του συστή ματος αξιο- 
λόγησηςτου προσωπικού της Περιφερειακής Ενότητας. 

24. Έκδοση βεβαιώσεων αναγνώρισης και εξόφλησης 
εξαγοράς προϋπηρεσίας και χορήγηση κάθε βεβαίωσης 
σχετικής με τις αποδοχές του υπαλλήλου, έπειτα από 
αίτησή του. 

25. Μητρώο υπαλλήλων και βεβαιώσεις για φορολο¬ 
γική χρήση. 

26. Έγγραφα για δηλώσεις περιουσιακής κατάστασης 
των υπαλλήλων, των συζύγων και των τέκνων τους. 

27. Έγγραφα για την υποβολή δηλώσεων περιουσια¬ 
κής κατάστασης από πρόσωπα που προβλέπονται από 
ειδικές διατάξεις. 

28. Έγγραφα που αφορούν τις εκλογές αιρετών εκπρο¬ 
σώπων για το Υπηρεσιακό Συμβούλιο και το Συμβούλιο 
Επιλογής Προϊσταμένων. 

29. Θέματα εκλογικής νομοθεσίας, εν γένει, εκτός των 
βασικής σημασίας εγκυκλίων και αποφάσεων. 

30. Προτάσεις καθιέρωσης υπερωριακής εργασίας για 
το προσωπικό και την απασχόλησή του κατά τις Κυριακές 
και εξαιρέσιμες. 

31. Παροχή στοιχείων για σύνταξη πινάκων ενόρκων 
και πραγματογνωμόνων. 

32. Απαντητικά έγγραφα που αφορούν παροχή πλη¬ 
ροφοριών και στατιστικών στοιχείων προς τις Υπηρεσίες 
της Περιφέρειας Θεσσαλίας και προς άλλες Υπηρεσίες. 

33. Έγγραφα σχετικά με την εκκαθάριση των αρχείων. 

34. Πράξεις για τη θέση εγγράφων στο αρχείο, καθώς 
και έγκριση χορήγησης αντιγράφων των εγγράφων αυ¬ 
τών, συμπεριλαμβανομένης και της έγκρισης γνωστοποί¬ 
ησης διοικητικών εγγράφων, σύμφωνα με τις κείμενες 
διατάξεις, τα οποία περιέχουν απλά προσωπικά δεδο¬ 
μένα ή έχουν χαρακτηρισθεί ως εμπιστευτικά. 

II) Εξουσιοδοτούμε τους Προϊσταμένους Τμημάτων 
της Διεύθυνσης Διοικητικού Οικονομικού να υπογρά¬ 
φουν «Με εντολή Περιφερειάρχη» τα κατωτέρω έγγραφα 
και αποφάσεις αρμοδιότητας της υπηρεσίας: 

Α) Τους Προϊσταμένους των Τμημάτων Προσωπικού 
και Μισθοδοσίας: 

1. Αποφάσεις χορήγησης Μισθολογικών Κλιμακίων. 

2. Ανακοινώσεις και έγγραφα πληροφοριακού περι¬ 
εχομένου. 

3. Διαβιβαστικά έγγραφα προς τις υπηρεσίες της Πε¬ 
ριφέρειας Θεσσαλίας και άλλους φορείς. 

4. Διαβιβαστικά έγγραφα προς τις Υγειονομικές Επι¬ 
τροπές αναρρωτικών αδειών των υπαλλήλων της Διεύ¬ 
θυνσης Διοικητικού-Οικονομικού. 

5. Ετήσιες καταστάσεις με τα στοιχεία υπηρεσιακής 
κατάστασης υπαλλήλων. 

6. Αυτεπάγγελτη αναζήτηση πιστοποιητικών, ποινικών 
μητρώων κ.λπ. 

7. Έγγραφα που αφορούν προπαρασκευαστικές ενέρ¬ 
γειες για έκδοση αποφάσεων κ.λ.π. 

8. Διαβίβαση των υπηρεσιακών φακέλων των υπαλλή¬ 
λων σε περιπτώσεις μετάταξης σε άλλο φορέα ή μετακί¬ 
νησής τους σε άλλη Περιφερειακή Ενότητα. 

9. Όλα τα έγγραφα που αφορούν υποβολή συμπλη¬ 
ρωματικών δικαιολογητικών και έχουν σχέση με το δι¬ 
ορισμό, την παραίτηση-συνταξιοδότηση και τις πάσης 
φύσεως υπηρεσιακές μεταβολές του προσωπικού. 

10. Χορήγηση βεβαιώσεων και πιστοποιητικών υπη¬ 
ρεσιακών μεταβολών των υπαλλήλων. 

11. Πράξεις θέσης εγγράφων στο «ΑΡΧΕΙΟ», τα οποία 
δεν απαιτούν κάποια ενέργεια ή έχουν απλώς ενημερω¬ 
τικό χαρακτήρα. 

Β) Τους Προϊσταμένους των Τμημάτων Λογιστικής 
Διαχείρισης: 

1. Βεβαιώσεις εγγραφής παγίων περιουσιακών στοι¬ 
χείων στο βιβλίο υλικού. 

2. Διαβιβαστικά για οικονομικά στοιχεία, προς περιφέ¬ 
ρεια, υπουργεία κ.λ.π. 

3. Πράξεις θέσης εγγράφων στο «ΑΡΧΕΙΟ», τα οποία 
δεν απαιτούν κάποια ενέργεια ή έχουν απλώς ενημερω¬ 
τικό χαρακτήρα. 

Γ)Τους Προϊσταμένους των Τμημάτων Ταμειακής Υπη¬ 
ρεσίας: 

1. Καταστάσεις απόδοσης κρατήσεων στα Ταμεία και 
Δ.Ο.Υ. 

2. Έγγραφα προς τιςΤράπεζες για καταθέσεις επιταγών 
σε λογαριασμούς δικαιούχων. 

3. Έγγραφα για χορήγηση μπλοκ επιταγών και εξουσι¬ 
οδοτήσεις για την παραλαβή τους. 

4. Αποστολή επιταγών στο Ι.Κ.Α. και στις Δ.Ο.Υ., για 
οφειλές δικαιούχων χρηματικών ενταλμάτων. 

5. Καταστάσεις παραλαβής Χ.Ε. για εξόφληση. 


6. Εντολές μεταφοράς ποσών μέχρι 3.000 € από λογα¬ 
ριασμό σε λογαριασμό. 

7. Βεβαιώσεις παρακράτησης φόρων και λοιπών κρα¬ 
τήσεων από χρηματικά εντάλματα. 

8. Πράξεις θέσης εγγράφων στο «ΑΡΧΕΙΟ», τα οποία 
δεν απαιτούν κάποια ενέργεια ή έχουν απλώς ενημερω¬ 
τικό χαρακτήρα. 

Δ) Τους Προϊσταμένους των Τμημάτων Προμηθειών: 

1. Έγγραφα επιστροφής οικονομικών προσφορών που 
δεν αποσφραγίσθηκαν και επιστροφής εγγυητικών επι¬ 
στολών συμμετοχής σε διαγωνισμούς και καλής εκτέλε¬ 
σης της εργασίας, προμήθειας κ.λπ. 

2. Ανακοινώσεις αποτελέσματος διαγωνισμού τόσο 
στον ανάδοχο, όσο και στους λοιπούς συμμετέχοντες 
που δικαιούνται να λάβουν γνώση. 

3. Πρόσκληση συμμετεχόντωνγια αποσφράγιση τεχνι¬ 
κών προσφορών, οικονομικών προσφορών καθώς και 
ενημέρωσή τους για τα πρακτικά της επιτροπής. 

4. Αλληλογραφία με τις εμπλεκόμενες υπηρεσίες για 
την οργάνωση του έργου της μεταφοράς μαθητών. 

5. Πράξεις θέσης εγγράφων στο «ΑΡΧΕΙΟ», τα οποία 
δεν απαιτούν κάποια ενέργεια ή έχουν απλώς ενημερω¬ 
τικό χαρακτήρα. 

Ε)Τους Προϊσταμένους των Τμημάτων Γραμματείας: 

1. Χορήγηση της επισημείωσης (ΑΡ05ΤΙΕΕΕ) που προ- 
βλέπεται στα άρθρα 3 και 6 της Σύμβασης της Χάγης 
(ν. 1497/1984) σε όλα τα διοικητικά έγγραφα που εκδί- 
δονται από υπηρεσίες της έδρας της Περιφέρειας Θεσ¬ 
σαλίας και των Περιφερειακών Ενοτήτων. 

2. Παραλαβή πάσης φύσεως δικογράφων, δικαστικών 
αποφάσεων, κλήσεων δικαστηρίων, εξώδικων εγγρά¬ 
φων, ενδικοφανών προσφυγών, αιτήσεων θεραπείας, 
συμβάσεων ενεχυρίασης απαιτήσεων και γενικώς κάθε 
έγγραφο νομικού περιεχομένου που απευθύνεται στις 
Περιφερειακές Ενότητες και υπογραφή της έκθεσης επί¬ 
δοσης των ανωτέρω εγγράφων. 

3. Επικύρωση αντιγράφων φωτοαντιγράφων, σύμφω¬ 
να με την κείμενη νομοθεσία βεβαίωση του γνησίου της 
υπογραφής. 

4. Πράξεις θέσης εγγράφων στο «ΑΡΧΕΙΟ», τα οποία 
δεν απαιτούν κάποια ενέργεια και έχουν απλώς ενημε¬ 
ρωτικό χαρακτήρα. 

III) Θέματα ευρύτερης σημασίας. 

Ο Διευθυντής και οι Προϊστάμενοι όλωντωνΤμημάτων 
της Διεύθυνσης, θέματα σοβαρά και ευρύτερης σημασί¬ 
ας δύνανται να τα φέρουν προς υπογραφή στα ανώτερα 
ιεραρχικά όργανα. 

Η ισχύςτης παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η παρούσα απόφαση δεν προκαλεί δαπάνη σε βάρος 
του προϋπολογισμού του Κράτους ή της Περιφέρειας 
Θεσσαλίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 29 Ιανουάριου 2019 
Ο Περιφερειάρχης 
ΚΩΝΣΤΑΝΤΙΝΟΣ ΑΓΟΡΑΣΤΟΣ 




7052 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 538/22.02.2019 


Αριθμ. 0273 _ (6) 

Μεταβολή γνωστικού αντικειμένου ερευνητικού 
προσωπικού του Εθνικού Ιδρύματος Ερευνών. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΕΘΝΙΚΟΥ ΙΔΡΥΜΑΤΟΣ ΕΡΕΥΝΩΝ 

Έχοντας υπόψη: 

Ι.Τις διατάξεις: 

α.Τον. 1514/1985 (ΦΕΚ 13 Α') «Ανάπτυξη της επιστη¬ 
μονικής και τεχνολογικής έρευνας», όπως ισχύει σήμερα. 

β. Το π.δ. 226/1989 «Οργανισμός του Εθνικού Ιδρύ¬ 
ματος Ερευνών-ΕΙΕ» (ΦΕΚ 107 Α'), όπως ισχύει σήμερα. 

γ. Το άρθρο 5 του ν. 4051/2012 περί συγχώνευσης 
ερευνητικών φορέων. 

δ. Το άρθρο 18 του ν. 4310/2014 «Έρευνα, Τεχνολογι¬ 
κή Ανάπτυξη και Καινοτομία και άλλες διατάξεις» (ΦΕΚ 
258 Α'), όπως αντικαταστάθηκε από το άρθρο 16 του 
ν. 4386/2016 (ΦΕΚ 83 Α') «Ρυθμίσεις για την έρευνα και 
άλλες διατάξεις» και ειδικότερα το άρθρο 16 παρ. 18 

«.η μεταβολή γίνεται με απόφαση ΔΣ, ύστερα από 

συνεκτίμηση του ερευνητικού και επιστημονικού έργου 
του ερευνητή, η οποία δημοσιεύεται στο ΦΕΚ». 

2. Την 199903/21.11.2018 (ΦΕΚ 700/26.11.2018) από¬ 
φαση του Υπουργείου Παιδείας, Έρευνας και Θρησκευ¬ 


μάτων σχετικά με το διορισμό του Δρος Βασιλείου Γρη- 
γορίου του Γρηγορίου ως Προέδρου του Δ.Σ./ΕΙΕ. 

3. Το αριθμ. 683/14.11.2018 εισερχόμενο ΙΙΕ/ΕΙΕ αίτη¬ 
μα της Δρ. Ευγενίας Δρακοπούλου του Σωκράτη και το 
απόσπασμα πρακτικού της συνεδρίασης του ΕΣΙτου ΙΙΕ/ 
ΕΙΕ, ΕΣ/ΙΙΕ 7/20.11.2018. 

4. Την απόφαση Δ.Σ./ΕΙΕ 2018/24/14.12.2018 με την 
οποία εγκρίνεται η μεταβολή του γνωστικού αντικειμέ¬ 
νου Δρ. Ευγενίας Δρακοπούλου του Σωκράτη. 

5. Το γεγονός ότι με την παρούσα δεν προκαλείται 
δαπάνη σε βάρος του κρατικού προϋπολογισμού, απο- 
φασίζεται: 

Η έγκριση της μεταβολής του γνωστικού αντικειμέ¬ 
νου της Δρ. Ευγενίας Δρακοπούλου του Σωκράτη από 
«Αρχαιολογία και Ιστορία της τέχνης» σε «Βυζαντινή 
και μεταβυζαντινή αρχαιολογία και ιστορία της τέχνης 
(12ος-18οςαι.)». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιανουάριου 2019 
Ο Πρόεδρος 
ΒΑΣΙΛΕΙΟΣ ΓΡΗΓΟΡΙΟΥ 

